Både Søren Kjeldsen og Thorbjørn Olesen var med fremme på sidstedagen af Open de España.

Danskerne var flot repræsenteret i toppen af golfturneringen Open de España, der sluttede søndag med to af de rød-hvide på nogle af de øverste pladser. Søren Kjeldsen sluttede på en delt andenplads, mens Thorbjørn Olesen blev delt nummer fem. Kjeldsen følger dermed op på en række gode resultater i 2012, hvor det også er blevet til en tredjeplads i Sicilian Open og en femteplads i Dubai Desert Classic. Også Thorbjørn Olesen kan være tilfreds afslutningen på ugens turnering, selv om han endda tillod sig end dobbeltbogey på femte hul. Seks birdier på de sidste 12 huller rettede dog op på fejlen og sikrede det unge talent sæsonens næstbedste resultat efter sejren i Sicilian Open. Endelig viste Anders Hansen også flaget på fjerde runde med en runde i 67 slag, der sendte ham op på en slutplacering som delt nummer 16. Turneringen blev vundet af italieneren Francesco Molinari, der med en fabelagtig slutspurt og en runde i 65 slag på sidstedagen sikrede sig et forspring på tre slag til de nærmeste forfølger.